Johan Storm Wang ble født i Trysil, hvor faren var prest. Som ung var han handelsbetjent i Drammen, før han flyttet til Christiania og begynte å livnære seg som skribent. Han leste også privat til og ble student i 1829. Etter anneneksamen studerte han en tid teologi, før en tiltagende sykdom førte til at han måtte oppgi studiene. Han flyttet senere til Bergen og døde i Molde i 1849.